CELEX: 62014CN0541
Language: hu
Date: 2014-11-26 00:00:00
Title: C-541/14. P. sz. ügy: A Törvényszék (ötödik tanács) T-615/11. sz., Royal Scandinavian Casino Århus kontra Európai Bizottság ügyben 2014. szeptember 26-án hozott ítélete ellen a Royal Scandinavian Casino Århus I/S által 2014. november 26-án benyújtott fellebbezés

2.2.2015   
            
            
               HU
            
            
               Az Európai Unió Hivatalos Lapja
            
            
               C 34/16
            
         A Törvényszék (ötödik tanács) T-615/11. sz., Royal Scandinavian Casino Århus kontra Európai Bizottság ügyben 2014. szeptember 26-án hozott ítélete ellen a Royal Scandinavian Casino Århus I/S által 2014. november 26-án benyújtott fellebbezés
   (C-541/14. P. sz. ügy)
   (2015/C 034/18)
   Az eljárás nyelve: dán
   
      Felek
   
   
      Fellebbező: Royal Scandinavian Casino Århus I/S (képviselők: B. Jacobi és P. Vesterdorf ügyvédek)
   
      A többi fél az eljárásban: Európai Bizottság, Dán Királyság, Máltai Köztársaság, Betfair Group plc, Betfair International Ltd., European Gaming and Betting Association (EGBA)
   
      A fellebbező kérelmei
   
   
               —
            
            
               a Bíróság helyezze hatályon kívül a Törvényszék T-615/11. sz., Royal Scandinavian Århus kontra Bizottság ügyben 2014. szeptember 26-án a Dánia által a szerencsejátékokról szóló dán adótörvényben az online szerencsejátékokra kivetett adók formájában végrehajtani tervezett C 35/10. (korábbi N 302/10.) számú intézkedés vonatkozásában hozott ítéletét, amennyiben az megállapítja a felperes kereshetőségi jogának hiányát;
            
         
               —
            
            
               a Bíróság a Bizottságot kötelezze a saját költségei, valamint a felperes részéről felmerült költségek viselésére, a beavatkozók pedig maguk viseljék az elsőfokú eljárásban és a Bíróság előtti eljárásban felmerült saját költségeiket.
            
         
      Jogalapok és fontosabb érvek
   
   
               1)
            
            
               A felperes arra hivatkozik, hogy pontatlan a megtámadott ítélet azon megállapítása, amely szerint nem rendelkezik kereshetőségi joggal, mivel megfelel az EUMSZ 263. cikkben előírt feltételeknek, hogy eljárást indíthasson a Bizottsággal szemben.
            
         
               2)
            
            
               A felperes továbbá arra hivatkozik, hogy a Törvényszék T-615/11. sz. ügyben 2014. szeptember 26-án hozott ítélete olyan jogi hibákban szenved, amelyek sértik a felperes érdekeit, tudniillik:
               
                           a)
                        
                        
                           a 43. pontban bizonyítékok hiányára történő hivatkozás és annak megállapítása, hogy a felperes nem bizonyította annak a hatásnak a jelentőségét, amelyet a szóban forgó támogatási intézkedés gazdasági helyzetére gyakorolhat;
                        
                     
                           b)
                        
                        
                           a 44. pontban annak megállapítása, hogy a felperes nem bizonyította, hogy a szóban forgó támogatási intézkedés lényegesen érintheti helyzetét az érintett piacon, és hogy ily módon személyében nem érintett;
                        
                     
                           c)
                        
                        
                           a 42. pontban annak megállapítása, hogy a megtámadott határozat nem érinti személyében a felperest, még ha a hagyományos kaszinók szűk körébe is tartozik;
                        
                     
                           d)
                        
                        
                           az 52. pontban annak megállapítása, hogy a felperes keresete nem felel meg az EUMSZ 263. cikk negyedik bekezdésének utolsó tagmondatában meghatározott elfogadhatósági feltételeknek;
                        
                     
                           e)
                        
                        
                           az 53. pontban annak megállapítása, hogy a keresetet a felperes kereshetőségi jogának hiánya miatt el kell utasítani.
                        
                     
         
               3)
            
            
               A felperes fenntartja, hogy a kaszinó személyében érintett, mivel:
               
                           —
                        
                        
                           a felperes panasszal fordult a Bizottsághoz azon támogatási intézkedés tárgyában, amely az online kaszinókat jelentősen alacsonyabb mértékben adóztatja meg, tevőlegesen részt vett mind a hivatalos vizsgálati eljárást megelőzően, mind az eljárás során, és az említett támogatási intézkedés jelentős következményekkel járt a kaszinóra nézve;
                        
                     
                           —
                        
                        
                           a felperes vállalkozása a támogatási intézkedéssel érintett olyan hagyományos kaszinók korlátozott számú körének tagja, amelyek mind jogi, mind ténybeli szempontból eltérnek a Dániában folytatott más tevékenységektől;
                        
                     
                           —
                        
                        
                           a Bizottság által hozott megtámadott határozat, amely jóváhagyta az online kaszinók kedvezményes adóztatására vonatkozó dán támogatási intézkedést, nem minősül rendeleti jellegű aktusnak, amely végrehajtási intézkedéseket vonna maga után, legalábbis a felperes tekintetében nem.